**Kjetil Andreas Dreyer** (født 1980) er en norsk vaksinemotstander, aktivist og bedriftsleder innen nettverkssalg og nettsalg av helsekost relatert til alternativ behandling-bransjen. I 2009 ledet han en ad hoc-gruppe som arbeidet mot svineinfluensavaksine. I 2013 grunnla og ledet han bevegelsen «Barnevernsaksjonen - folkeaksjonen med hånden på hjertet». Han har uttalt seg positivt til QAnon som sprer høyreorientert konspirasjonsteori.

Næringsvirksomhet
-----------------

Dreyer fullførte en bachelor i markedsføring og business ved Handelshøyskolen BI i 2004 der han studerte varehandel og ledelse.[] Han etablerte seg i nettverksbransjen på 2000-tallet, og kjøpte i 2001 nettstedet *networkmarketing.no*. I 2007 stiftet han selskapet Quality Seminars sammen med brødrene Øystein og Anders. Her arrangerte de konferanser i Norge for nettverksbransjen med internasjonale foredragsholdere, deriblant Tim Sales, Cynthia Kersey, Charles King  og Robert O. Young. Selskapet ble slått konkurs i 2009. Dreyer har selv deltatt i enkelte nettverksselskaper, deriblant ACN og Synergy WorldWide.

Siden 2007 har han vært eier av nettbutikken *Altshop.no* med fokus på salg av såkalte alternative helseprodukter og kosttilskudd, og i 2017 ble Natur.no opprettet under hans eie.

Dreyer er tidligere kritisert for selskapets salg av kolloidalt sølvvann, hvilket skulle erstatte en eventuell svineinfluensavaksine. I 2015 sendte Forbrukerombudet et skriftlig pålegg til Altshop om å endre ulovlig markedsføring av kolloidalt sølv. Altshop Norge AS ble meldt konkurs 13. november 2017.

I 2017 satte Dreyer i gang et prosjekt i Brasil der det skulle bygges hytter og fasiliteter for rekreasjon.

Aktivisme
---------

**Objektivitet:** Denne seksjonens objektivitet er omstridt. **Obs!** Endringer som mangler kildehenvisning og/eller avviker fra en objektiv fremstilling, kan bli fjernet. *(mai 2021)*
### Legemidler

Dreyer ble kjent for sin motstand mot svineinfluensavaksinen Pandemrix, som ble brukt under pandemiberedskapen i 2009. Han sto bak «vaksineaksjonen.no» der aksjonen i sin tid med Dreyer i spissen og sammen med Hans Kristian Gaarder gikk til anmeldelse av Folkehelseinstituttet i 2009 og krevde også revidert innsyn i FHI sine regnskaper tilknyttet svineinfluensa håndteringen og meningokokk-vaksinen spesifikt. Dreyer opptrådte i media i sammenhengen i 2009 sammen med sitt team, blant annet i debatt med helseminister Bent Høie og lege Steinar Madsen. Det medførte litt senere også kritisk søkelys på hans eget salg av blant annet kolloidalt sølv som kosttilskudd.

Dreyer er motstander av at barnevaksinasjonsprogrammet skal gjøres obligatorisk og for fritt helsevalg.

Dreyer har også kritisert farmasøytisk industri generelt. Han utga boken *Dødelige Bivirkninger - Bekjennelser fra en legemiddeldirektør*, skrevet av John Virapen, på forlaget Altshop.no, en avdeling under familiebedriften til Dreyer.

### Barnevernet

Dreyer startet i 2013 aksjonen «Barnevernsaksjonen.no - Spydspissaksjonen med hånden på hjertet». I en samtale med Hanne Nabintu Herland i *Herland TV* opplyste han at aksjonen har som mål «å kjempe for barn og barnefamiliers rettssikkerhet i Norge, samt å belyse påståtte overtramp og problemstillinger knyttet til Barnevernet». Dreyers «barnevernaksjon» kjørte høsten 2013 annonsekampanjer i *VG* og *Dagbladet* med helsider hvor det ble blant annet ble hevdet at mektige økonomiske interesser styrer Barnevernets inngrep i norske familier.

### Covid-19

Da tiltakene mot covid-19 i Norge ble satt i verk, kritiserte blant andre Hans Kristian Gaarder statens håndtering. Gaarder hadde sammen med Dreyer etablert aksjonen mot svineinfluensavaksinen i 2009. I april 2021 døde Gaarder selv av eller med coronavirus etter å ha nektet å oppsøke lege. Gaarder hadde underliggende lungebetennelse i 1–2 uker før han døde og en corona-test av Gaarder post mortem slo positivt ut.

Dreyer hevdet media hadde vært for raskt ute med å fastslå Gaarders dødsårsak. Han godtok ikke PCR-test som grunnlag for konklusjonen, og ønsket en grundig obduksjon av Gaarder og etterforskning av dødsfallet. Dreyer foreslo andre mulige dødsårsaker, blant annet stråling fra 5G-nettet.

Referanser
----------

1. ↑  «Dette er QAnon i Norge». *www.faktisk.no* **(norsk)**. 3.11.2020. Besøkt 18. mai 2023.
2. 1 2  «New Team Director - Kjetil Dreyer!». *Synergy WorldWide Blog*. 24. november 2014.
3. ↑  Networkmarketing.no. «NetworkMarketing.no - Wayback machine». Arkivert fra originalen 15. november 2006. Besøkt 24. mai 2021.
4. ↑  Quality Seminars. «Quality Seminars Event med Charles King & Times Sales». Arkivert fra originalen 13. mai 2007. Besøkt 24. mai 2021.
5. ↑  «Stor Skandinavisk telefonkonferanse med Tim Sales 2. April!». *Networkmarketing.no*. 17. mars 2008. Arkivert fra originalen 22. mars 2008. Besøkt 23. mai 2021.
6. ↑  Konkursåpning Brønnøysundregistrene
7. ↑  «Portalen til helhetlig livsstil, helse og velvære». *www.altshop.no*. Besøkt 14. mai 2021.
8. ↑  Natur.no. «Natur.no».
9. ↑  Vedrørende markedsføring av produktet Sølvvann[*død lenke*] Forbrukerombudet
10. ↑  «Alternativ Netthandel AS - Horten - Roller og kunngjøringer». *www.proff.no*. Arkivert fra originalen 15. november 2017. Besøkt 14. november 2017.
11. ↑  «Kjetil bygger hytter i Amazonas: - Jeg vil utvikle et paradis». *Gjengangeren*. 5. februar 2020.
12. ↑  «Vaksineaksjon». Vaksineaksjon.no. 2009. Arkivert fra originalen 10. oktober 2014.
13. ↑  «Har du opplevd birvikninger utover det som er forventetet etter å ha tatt svineinfluensavaksinen?». Vaksineaksjon.no. Arkivert fra originalen 15. april 2015.
14. ↑  Therkelsen, Håvard. «– Helsefarlig vaksineaksjon». *Vårt Land* **(norsk)**. Besøkt 14. mai 2021.
15. ↑  Drugg, Eva Susanne (3. november 2009). «Anmelder Folkehelseinstituttet». *NRK*. Besøkt 14. mai 2021.
16. ↑  «Folkehelseinstituttet blir anmeldt til politiet NRK 03.11.09». Besøkt 14. mai 2021.
17. ↑  «NRK 18 - Debatt med Steinar Madsen og Bent Høie og Vaksineaksjon.no». *Vaksineaksjon*. Besøkt 14. mai 2021.
18. ↑  Johansen, Harald S. Klungtveit, Anders Holth (18. november 2009). «Leder for vaksinemotstand tjener penger på mystisk alternativ». *dagbladet.no* **(norsk)**. Besøkt 14. mai 2021.
19. ↑  «Forslag: Vil bøtelegge foreldre som nekter å vaksinere barna». *Nettavisen*. 10. mai 2019. «Tysklands helseminister Jens Spahn (Kristendemokratene) fremmer et lovforslag som forplikter foreldre til å vaksinere barna sine mot meslinger. | I lovforslaget vil foreldrene av uvaksinerte barn risikere bøter på inntil 2500 euro, som tilsvarer snaut 25.000 kroner, i tillegg til at uvaksinerte barn risikerer å bli ekskludert fra skoler og barnehager.»
20. ↑  Herland TV. «Helhetlig Helse skaper et sunt liv - Dreyer på Herland TV».
21. ↑  Bokkilden: *Dødelige Bivirkninger - Bekjennelser fra en Legemiddeldirektør* ISBN 9788299852500, hentet 18. april 2013
22. ↑  «De driver gruppene der hatet flommer». *Dagbladet*. 6. mars 2017.
23. ↑  Herland TV. «Dreyer om Barnevernet på Herland TV».
24. ↑  Barnevernsaksjonen. «Annonse med helside i VG og Dagbladet 2013. Wayback machine». Arkivert fra originalen 8. juni 2017. Besøkt 23. juli 2021.
25. ↑  Barnevernsaksjonen.no. «Barnevernsaksjonen.no - Wayback machine siste versjon 2017». Archived from the original on 22. september 2017. Besøkt 23. juli 2021. CS1-vedlikehold: Uheldig URL (link)
26. 1 2  Håkon F. Høydal, Therese Ridar (18. april 2021). «Han ville få frem sin sannhet». VG+. «Mandag 5. april døde konspirasjonsteoretikeren Hans Kristian Gaarder (60) hjemme hos seg selv. | Hva foregikk egentlig i låven på Gran? Hvem var Gaarder som menneske? – og har dødsfallet endret coronafornekternes holdninger?»
27. ↑  Lofstad, Ralf (9. april 2021). «- Synes det er trist». *dagbladet.no* **(norsk)**. Besøkt 25. mai 2021.
28. ↑  Dagbladet (10. april 2021). «Avdøde Garders familie: reagerer på pressedekningen». Besøkt 25. mai 2021. «Familien til Hans Gaarder (60), som tirsdag ble funnet død i hjemmet sitt på Gran, reagerer på pressedekningen etter dødsfallet og at han er identifisert.»
29. ↑  Sønstelie, Erik (19. april 2021). «(+) Han ville avsløre «korona-komplottet»». *Ringsaker Blad* **(norsk)**. Besøkt 25. mai 2021.